คุมจำนำข้าว
นโยบายจำนำข้าวทุกเมล็ดของรัฐบาลยิ่งลักษณ์ ชินวัตร ในฤดูกาลผลิตปี 2556 กำลังปรับเปลี่ยน
1 เม.ย. 2556

นโยบายจำนำข้าวทุกเมล็ดของรัฐบาลยิ่งลักษณ์ ชินวัตร ในฤดูกาลผลิตปี 2556 กำลังปรับเปลี่ยน
โดยเฉพาะการรับจำนำข้าวเปลือกนาปรัง โดยในฤดูกาลผลิตปีนี้ห้ามไม่ให้ข้าวเปลือกอายุต่ำกว่า 110 วันเข้าโครงการ และไม่ให้ข้าวเปลือก 18 สายพันธุ์ที่กระทรวงเกษตรฯ กำหนดเข้าโครงการ
จากฤดูกาลผลิตปี 2555 ไม่มีกำหนดไว้
นอกจากนี้ ยังมีการกำหนดเงื่อนไขว่าชาวนาแต่ละรายจะจำนำข้าวเปลือกได้ปีละไม่เกิน 2 ครั้งต่อแปลงต่อราย กำหนดผลผลิตเฉลี่ยรายพื้น และชาวนานำผลผลิตเข้าโครงการได้ไม่เกิน 20% ของผลผลิตเฉลี่ยที่คำนวณไว้ และให้คณะอนุกรรมการระดับจังหวัดจะต้องตรวจสอบเกษตรกรที่มีผลผลิตเกิน 20% ทุกราย
ชาวนาที่มีวงเงินการรับจำนำข้าวเปลือกที่เกินกว่า 5 แสนบาทต่อรายต่อครั้ง จะให้มีคณะทำงานจากส่วนกลางสุ่มตรวจสอบ
จากเดิมไม่มีกำหนดไว้ 
ขณะเดียวกันยังกำหนดราคารับจำนำข้าวเปลือกเจ้า 1.5 หมื่นบาทต่อตัน ข้าวเปลือกหอมมะลิ 2 หมื่นบาทต่อตัน และให้กระทรวงเกษตรฯ ทบทวนความเหมาะสมในการกำหนดราคารับจำนำข้าวเปลือกปีการผลิต 2556/2557 เนื่องจากรัฐบาลกำหนดโซนนิงพื้นที่ปลูกข้าว
จากเดิมที่กำหนดราคารับจำนำข้าวเปลือกเจ้า 1.5 หมื่นบาทต่อตัน ข้าวเปลือกหอมมะลิ 2 หมื่นบาทต่อตัน
ด้านปริมาณข้าวเปลือกเข้าโครงการจริงก็มีการปรับลดจาก 14.72 ล้านตัน ลงมาเหลือ 7 ล้านตัน 
วงเงินหมุนเวียนในโครงการลดลงจาก 218,196 ล้านบาท เหลือ 105,000 ล้านบาท 
นี่คือการเปลี่ยนแปลงที่เริ่มเห็น